
Nr. 22/127


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea Ordonanţei Guvernului nr.15/1996 privind întărirea disciplinei financiar valutare, cu modificările şi completările ulterioare, cu care comisia noastră a fost sesizată în fond cu adresa Biroului Permanent nr.635 din 25 februarie 2003.

	PREŞEDINTE,

Prof. dr. Florin Georgescu

RAPORT

asupra propunerii legislative privind modificarea Ordonanţei Guvernului nr.15/1996 privind întărirea disciplinei financiar valutare, cu modificările şi completările ulterioare
Cu adresa nr.635 din 25 februarie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea Ordonanţei Guvernului nr.15/1996 privind întărirea disciplinei financiar valutare, cu modificările şi completările ulterioare.
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.

La lucrările comisiei au participat 24 deputaţi, din totalul de 25 membri ai comisiei.

In urma examinării propunerii legislative privind modificarea Ordonanţei Guvernului nr.15/1996 privind întărirea disciplinei financiar valutare, cu modificările şi completările ulterioare, în şedinţa din 12 martie 2003, comisia a hotărât, cu unanimitate de voturi, respingerea, din următoarele considerente:
- propunerea de majorare a plafonului admisibil de plăţi în numerar către persoane juridice şi, implicit, a celui rămas în casieriile acestora nu se justifică având în vedere diversitatea instrumentelor de plată fără numerar promovate şi utilizate de băncile comerciale, care reprezintă tot atâtea mijloace flexibile în vederea achitării obligaţiilor dintre agenţii economici;

- începând cu introducerea sistemelor moderne de plată, printre care şi cea a cardurilor de debit şi a celor de credit, s-a anexat prin Ordonanţa de urgenţă a Guvernului nr.193/2002, cadrul juridic necesar şi suficient prin care agenţii economici îşi pot achita obligaţiile faţă de instituţiile colectoare de impozite şi taxe, cât şi a celor datorate către agenţii economici furnizori de servicii de utilitate publică.

Prezenta propunere legislativă face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

          Bărdiţă Mariana
1

